JohanHeinsen/ENO huggingface dataset:
Lolland-Falsters Stifts-Tidende, 1839-07-30
Ved Proclama af Dags Dato, som læses inden vedkommende Retter, ere Creditorerne i Stervboet efter afdøde Dagleier Jens Jensen Humle af Nakskov, indkaldte med 12 Ugers Varsel til for undertegnede Skifteret at anmelde og beviisliggjøre deres Fordringer; hvilket herved endvidere bekjendtgjøres. Nakskov Skifteret den 19de Juli 1839. Fasting. Hammerich. Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1839-08-02
Lollands- 1 Falsters Tidende. Fredagen den 2 August. No 88.
Lolland-Falsters Stifts-Tidende, 1839-08-02
Fædrelandet. Under Nyheds-Artikel, læses i den Frisindede følgende: Det er ikke sjeldent, at man hører Kjøbenhavnerne klage over Mangel paa offentlige Forlystelser, især i den Deel af Sommeren, der følger oven paa Dyrehavstiden. Unegteligen er dette ikke uden Grund. Det kongelige Theater er lukket, og offentlige Baller og Concerter længst forbi, Vauxhall og andet Sligt kjendes kun af Navn, og til Væddeløb denne virkelige Folkeforlystelse, er al Udsigt spærret, kort, vare ikke Klampenborg, Charlottenlund og Theatrene paa Vesterbro, vilde Kjøbenhavns Jndvaanere upaatvivlelig henfalde til den sorteste Melancholie. – Man kan derfor ikke andet end med Roes omtale enhver Foranstaltning, der sigter til at bringe en Smule Afvexling i denne Monotonie, og dobbelt roesværdig maa en saadan Foranstaltning kaldes, naar den hidrører fra en Autoritet, hvis Tendents ellers er intet mindre end den, at more Publicum. En saadan Roes vil da i fuldt Maal tilfalde vort velvise Politi, den har besluttet sig til atter at lade, til sær Fornøielse for Alle og Enhver, den saakaldte Hundevogn dagligen rundere. – Kun er det beklageligt, at dette skal skee til ubestemte Tider af Dagen, saa at det ikke altid er muligt, at vælge det Øieblik, hvori man er meest oplagt til at nyde det skjønne og flere Henseender interessante Optog. - Særdeles Paaskjønnelse fortjener derimod den Betænksomhed, der ligger til Grund for, at dette Skuespils Begyndelse netop har afløst Dyrehavstiden, og at samme skal fortsættes i den Tid, da Ferierne tillade den haabefulde Ungdom at nyde godt deraf.
Lolland-Falsters Stifts-Tidende, 1839-08-02
Det vil være i Læsernes Erindring, at Gaardmand Niels Moesbech af Thorups Sogn i Jylland, blev befunden at være voldsomt myrdet, uden at man kjendte Gierningsmanden. Ved Herredsfoged Jansens utrættelige Undersøgelser er det endelig lykkedes at opdage Morderen, der er gaaet til Bekjendelse; det var en Karl, som stod i Kjærligheds forbindelse med Datteren mod Faderens Ønske og Villie, der hindrede deres Giftermaal, saameget mere som hans Kone som det hedder skal have viist Karlen samme Velvillie, som vistes denne af Datteren. Det blev derfor aftalt mellem Karlen, Konen og Datteren at strangulere Moesbech, og da det ikke lykkedes at bringe denne afdage paa den Maade, udførte Karlen det ved at bruge en jern beslaaet Træsko og en Øre. Konen og Datteren ere imidlertid endnu ikke gaaede til Bekjendelse.
Lolland-Falsters Stifts-Tidende, 1839-08-02
J Thisted Avis, hedder det fra Nyekjøbing under 25de Julii. J Nat bleve Nyekjøbings Jndvaanere vækkede ved det skrækkelige Brandraab, da Jldløs var udbrudt i Bager og Gjestgiver Traps Bageri, saavel dette, som Farver Christensens Farverie og alle Udhusene ved denne Gaard saavelsom ved Kjøbmand Brinkmanns, Voidemanns og Mad. Nyeholms Gaarde, afbrændte. J et af disse Huse var foruden 6 a 700 Tdr. Kørn, 200 Tdr. Steenkul, 18 Oxhoveder med Brændeviin, hvilket forstærkede Jlden i den Grad, at der var den største Sandsynlighed for, at de fleste Bygninger, der laae norden og østen for Brandstedet, vilde være bleven ødelagte. Funker af Jld fandtes i Mængde paa Kjøbmand Faartoft, Farver Vollers, ja endog Kjøbmand N. Ettrups Gaarde, og fængede enkelte Gange. Over al Formodning gjorde Sprøiterne fortrinlig Virkning, ligesom og Brandcorpsets og Byens øvrige Jndvaaneres særdeles Anstrængelse, næst Guds Hielp reddede Byen. Under Branden indtraf den sørgelige Tildragelse, at en Gjørtler, een af Byens anseete Borgere, styrtede pludselig om paa Gaden, og var, uagtet al anvendt Lægehielp, ikke igjen at bringe til Live, formodentlig har et indvortes Slag truffet ham.
Lolland-Falsters Stifts-Tidende, 1839-08-02
Da Fattigregnskabet for Nestved, hedder det i Siellandsposten, endnu - 4 Maaneder efter Udløbet af den i Lovgivningen bestemte Tidsfrist - ikke er bleven fremlagt til Gjennemsyn for Borgerne, saa troe vi det nu paa Tiden at opfylde vort givne Løfte, at en Underretning om denne Gjenstand skulde udgaae fra os, hvis vedkommende Bestyrelse holdt Sagen hemmelig for læge, og ifølge heraf bemærke vi da, at det af Kassereren fremlagte Regnskab udviser en Underballance af over 200 Rbd. for begge Kasser, nemlig den egentlige Fattigkasse og Fabrik kassen, hvorhos vi gjøre opmærksomme paa, at det ikke er urimeligt, at en endnu større Underballance, end den nu fundne vil opdages.
Lolland-Falsters Stifts-Tidende, 1839-08-02
J Markens Ax er kommet mere Grøde, Og Skov og Eng nu mere frodig groe; Hvormangen gylden Plet, som før laae øde I Dyndets Sted sig høiner Vei og Bro. Ja, hvor vi glædes ved det Ny og Bedre, Smaat eller Stort, – hvo nægter, Jesøens Aand, Den Høibetroedes, hvis Fest vi hædre, Har styret og har ledet Flidens Haand; Som Yndling vant til Krigerdont og Vaaben, Var, hvor det gjaldt, han hurtig paa sit Sted; Til Ret og Skjæl stod Veien Alle aaben, Og billigheden fik sin Stemme med. Sit Kald han røgtede til Gavn for Landet, Sin Konge tro, med Mildhed og med Kløgt; Utrættelig og brav – hvo siger andet – Og altid funden, naar hans Hjelp blev søgt. Han værnede og Fred og Livets Goder, For hver en Stilling og for hver en Stand; Den rige Jorddrot var hans Ven og Broder, Men intet mindre var hver Arbeidsmand. Og derfor flager Skibet til hans Ære, Og høit om Øen tordne Hæderskud, Og derfor Landets Mænd forsamlet ere J Høitidslag at tømme Bægret ud Tak, Jessen, for Din Virken og Din Stræben! Tak for de fem og tyve Aar, som svandt Vor Skjønsomhed er ikke blot paa Læben, Men i hvert ærligt Hjerte, som Du vandt Hendes K. H. Prindsesse Juliane aflægger i disse Dage et Besøg hos Hs. Exell. Hr. Baron de Selby paa Ourupgaard.
Lolland-Falsters Stifts-Tidende, 1839-08-02
Skibs- og Handelsefterretninger. Til Rio-Faneiro ankom iaar 13 danske Skibe, hvoraf følgende 5 endnu ligge her; "Charlotte, Bruun; "Dania", Jørgensen, og Ludvig, Carl, af Kjøbenhavn; Æolus", Jensen af Apenrade, og Ottomark, Løffgren af Altona. Fragterne ere Pd. St. 23/4 3 pr. Ton. - Amsterdam den 19de Juli. J Handelen med danske Producter er i den senere Tid ikke foregaaet noget, som fortjente særlig Omtale, og med Danmarks vigtigste Handelsartikel, Kornvarer, er ikke skeet synderlig Forandring. Priserne holde sig omtrent, men Omsætningen er meget ubetydelig, og dersom Udfaldet af den forestaaende Høst bliver saa gunstigt som der i de fleste Egne er Udsigter til, maa man vente længere hen at see lavere Priser. - Med dansk Uld er det meget stille, og Salg ville kun kunne iværksættes til lavere Priser. I de sidste Uger er derfor næsten aldeles ikke omsat noget, og Handelen i denne Artikel vil i det Hele nok ogsaa meget formindskes, eftersom Hovedkilden for sammes Afsætning nemlig Fabricationen af Militairklæde, vil tage stærkt af nu da den hollandske Armee sættes paa Fredsfod. - Tilførselerne af nyt islandsk og færøisk Uldgods kunne først ventes hertil i næste Maaned, og derefter ville Priserne først nærmere bestemmes; thi for Øieblikket ligger ogsaa denne Handel aldeles stille. - Christiania den 24de Juli. Siden de sidst opgivne Kornpriser have vi havt Tilførsel af Kornvarer, som ere solgte: radet Byg, for 12 Ort 12 s. til 13 Ort, stradet dito 11 Ort 12 s. -12 Ort, hele Gryn 4 - 5 - 6 2/5 Spd., halve Gryn 4 2/5 Spd., Havre 11 Ort 12 s. - 12 Ort, alt pr. Tønde og fortoldet. Hvide Erter søges fremdeles. Den sidste ankomne Ladning Torrevieja Salt, som blev losset her, bleve betalt med 6 Ort 12 s. pr. fortoldet Tønde.
Lolland-Falsters Stifts-Tidende, 1839-08-02
Ved Tallotteriets 1489 Trækning i Kjøbenhavn udkom: Reisende fra den 24de til den 31te Juli 1839.
Lolland-Falsters Stifts-Tidende, 1839-08-02
Fra Gaabense til Vordingborg. Med Pakkeposten: Mad. Madsen; Cand. theol. Bjerring. Med Personposten: Søkrigscommissair Bagge; Hr. Heidenheim; Assistent Fich med Frue. Med Dagvognen: 2de Jomfruer Meyer; Jfr. Krøyer; Lieutenant Lunddahl; Dhrr. Madsen og Rostrup; Student Haar; Copiist Hellesen; Madam Zibrowsky; Udenfor Posterne: Cand. theol. Essendrop, Fru Parelius med 2 Børn; Greve Schulin; Major Schlegel; Pastor Glahn med Familie, Pastor Fogh med Kone; Grosserer Top med Familie. Fra Vordingborg til Gaabense. Med Pakkeposten: Frøken Linderstrøm; Frue Saabye; Jomfru Hach; Hr. Jørgensen; Grosserer Meyer. Med Personposten: Pastor Ne sted; Magister Hammerich, Jomfr. Aagaard; Søekrigscommissair Bagger; Fru Monrad; Madam Høfner. Med Dagvognen: Hr. Sønderup; Jomfr. Andersen; Hr. Jbsen; Jomfr. Giegengack; Hr. Jespersen; Jomfr. Møller; Hr. Nyeholm; Hanne Rasmussen; Jomfruerne Voss og Nyerup. Udenfor Posterne: Jernstøber Mogensen; Chr. Mahler; Jfr. Mahler; Cand. theol. Sidenius; Grosserer Dunsfeldt; Madam Nyeholm med 2de Sønner; Frøken Nyeholm; Frøken Lütthans; Dhrr. Matzen og Bierring; Pastor Ehrenreich med Familie.
Lolland-Falsters Stifts-Tidende, 1839-08-02
Med Dampskibet Frederik den 6te ankom den 28de Juli fra Kiel til Falster, Kjøbmand Lange; Matros Hansen; fra Øerne til Kjøbenhavn, Renteskriver Sørensen med Søn; Grev v. Scheel; Cand. juris Lehmann, Urtekræmmer Holm med Kone, Jomfruerne Holm og Grahn; Copiist Smith; Discipel Tutein.
Lolland-Falsters Stifts-Tidende, 1839-08-02
Jndsendt. Noget Mere og Møensreisen den 29 Juli 1839.
Lolland-Falsters Stifts-Tidende, 1839-08-02
Naar Hr. Müller endvidere anfører som Beviis paa Øboernes Høimodighed, at de ikke lagde Haand *) paa Hr. Rordam, saa vil dette Argument ligesaalidet forekomme Kiøbenhavnerne aldeles slaaende, efterdi disse vist ogsaa uden Hensyn til hines Høimodighed have troet sig sikkrede mod Vold – som de Grovheder, hvormed Hr. Müller til Slutning overøser Hr. Rordam, ville tiene dem, der virkelig have tvivlet om, at det lollandsfalsterske Selskab bestod i lutter gentileFolk, til Beviis for, at deres Tvivl var ugrundet. Det sidste Jnserat indeholder en fortient Taksigelse til de Mænd, der besørgede Passagerernes Landbefordring navnlig til Justitsraad Meincke. Men, naar da ved samme Leilighed giøres Entrepreneurerne den Bebreidelse, at al Understøttelse og Meddelelse fra deres Side udebleve, saa siges her en aabenbar Usandhed. Vistnok blev det paa Dampskibet imellem den medsellende Entrepreneur og et Par Herrer af Selskabet aftalt, at disse sidste skulde besørge Vognene, ligesom de ogsaa til Hjælp hertil opkrævede 2 Rbmk. af hver Passageer i Alt circa 40 Rbd.; men Entrepreneurerne gave, saavidt vides, henved 80 Rbd. til for at betale de lollands-falsterske Passagerers Landtransport, saa at de vist ikke skulde sige, de spandt Silke ved at hente Passagerer skal Grønsund.
Lolland-Falsters Stifts-Tidende, 1839-08-02
Skulde herefter en lignende Lystreise fra Kjøbenhavn blive foretaget, vil man efter det Forefaldne vist vogte sig for at gjøre disse Øers Beboere deelagtige i Fornøielsen. *) Dette maa vel være Meningen af den følelige Ubehagelighed, hvormed denne Gentlemand truer Hr. Rørdam.
Lolland-Falsters Stifts-Tidende, 1839-08-02
Gudstjeneste. Paa førstkommende Søndag begynder Gudstjenesten i Nykjøbing Kirke Kl. 10 Formiddag.
Lolland-Falsters Stifts-Tidende, 1839-08-02
Bekjendtgjørelser. Efter længere Tids tiltagende Svaghed og faa Dages Sygeleie hensov i Gaar Nat blid og roelig til den evige Hvile min gode, kiære Ægtefælle Hans Jochum Junior, 47 1/2 Aar gl., hvorom Slægt og Venner herved underrettes, paa egne og Børns Vegne, af hans dybtsørgende Enke. Sundbye Færgegaard den 1ste August 1839. F. W. Junior, fød Kronmann.
Lolland-Falsters Stifts-Tidende, 1839-08-02
Det Huus i Saxkiøbing Byes Hovedgade, som hidtil har været beboet af Skipper F. Nielsen, med dertil hørende Udhuus Hauge og Jordlod, er til 1ste November d. A. at erholde enten tilkjøbs eller tilleie. De Lysthavende ville behage af henvende sig til Hr. Politiebetjent N. Hansen i Saxkjøbing, som ogsaa paaviser Leiligheden.
Lolland-Falsters Stifts-Tidende, 1839-08-02
Undertegnede har nedsat sig som practiserende Lægi Nykiøbing. Nykjøbing den 1ste August 1839. W. F. Feilberg, boende i Justitsraad Krügers forrige Gaard.
Lolland-Falsters Stifts-Tidende, 1839-08-02
En Handelsbetjent, som kan forevise gode Anbefalinger om sin Duelighed, helst et Menneske, som er vandt til Kornhandel, kan strax eller til October d. A. faae Condition. Det nærmere erfares paa dette Blads Contoir. 100 Rbd. Sedler af Gedsøergaards Overformynderies Midler, ere mod anordnet Sikkerhed at erholde tillaans. Gedsøergaard den 24de Juli 1839. Fibiger, Skifte-Tillysning.
Lolland-Falsters Stifts-Tidende, 1839-08-02
Mandagen den 26de d. M. Formiddag Kl. 11 slet, bliver paa mit Contoir her i Byen afholdt en Skiftesamling i Dreier i Maglebrænde Claus Hansens og Hustrues Fallitbo, ved hvilken dette Bo forventes optaget til Slutning. Dette bekjendtgjøres herved, overeensstemmende med Pl. 21de April 1824, til Efterretning for alle Vedkommende. Nykjøbing den 1ste August 1837. Pontoppidan.
Lolland-Falsters Stifts-Tidende, 1839-08-02
Auctioner. Hovedgaard og Brændeviinsbrænderie.
Lolland-Falsters Stifts-Tidende, 1839-08-02
Ved en offentlig Auction, som afholdes paa Gisselfeld i Sjælland d. 21 August d. A. Kl. 12 Middag bliver Hovedgaarden Brattingsborg paa Samsøe, formedelst Misligholdelse af en Contract, stillet til Bortforpagtning fra 1ste November 1839 til 1ste Mai 1850. – Denne Hovedgaard, som staaer for Hartkorn Ager og Eng 49 Tdr. 5 Skpr. 1 Fdkr. 1 Alb. frie Hovedgaardstaxt indeholder c. 270 Tdr. Agerland, af særdeles god Bonitet; til Gaarden hører en betydelig Deel Eng og 2 store Holme Weirøe, og Lindholm. Der kan ved Gaarden holdes 240 Stkr. Stude, foruden Heste og Qvægbesætningen. Avlingen drives forstørstedelen ved Hoverie.
Lolland-Falsters Stifts-Tidende, 1839-08-02
Jfølge Kongelig Bevilling vil ved Brattingsborg blive anlagt et betydeligt Brændeviinsbrænderie, det eneste paa Øen, hvilket efter Overeenskomst kan blive overdraget i Forpagtning til den eventuelle Forpagter af Hovedgaarden. Conditionerne ere til Eftersyn paa Gisselfeld, Grevskabet Samsøes Skriverstue, hos Gjestgiver Larsen i Aarhuus samt paa Postgaardene i Aalborg, Randers, Horsens, Odense, Ringsted, Kjøge og Mariboe og ligeledes hos Portneren i Amaliegade No 157 i Kjøbenhavn. Eiendommen paavises af Jnspecteur Kruse paa Samsøe.
Lolland-Falsters Stifts-Tidende, 1839-08-02
Løverdagen den 17de dennes om Formiddagen Klokken 10 bliver efter Begjæring fra Hillesteds Sogns Skolecommission afholdt offentlig Auction i Hillested Skolestue over de dette Sogn tilhørende Degnejorder af omtrent 12 Tdr. Land geometrisk Maal, der ere afsatte i 4 Parceller, paa de Conditioner, som ved Auctionen ville blive bekjendtgjorte, og som forinden kunne eftersees paa Grevskabet Knuthenborgs Skriverstue, samt paa mit Contoir heri Byen. Hvilket herved bekjendtgjøres til Efterretning for Lysthavende. Rødbye den 1ste August 1839. Jbsen.
Lolland-Falsters Stifts-Tidende, 1839-08-02
Tirsdagen den 13de d. M., Formiddag Kl. 10 slet, bliver i det Dødsboet efter Rasmus Hansens Enke, Jnger Nieldatter tilhørende Huus i Egense afholdt offentlig Auction over bemeldte Huus med Tilliggende samt over det Boet tilhørende Løsøre. Conditionerne kunne forinden erholdes til Eftersyn paa mit Contoir. Nykjøbing den 1ste August 1839. Pontoppidan.
Lolland-Falsters Stifts-Tidende, 1839-08-02
Forpagtnings-Auction. Ved offentlig Auction, som afholdes Mandagen den 9de Septbr. paa Nykiøbings Tinghuus om Middagen Kl. 12, agtes den ved Stubbekiøbing beliggende til Stampeværk indrettede Vandmølle bortforpagtet for 10 Aar at regne fra 1ste Octbr. 1839. Bygningerne, hvori foruden tvende Stamper, findes en Hestemølle og Bolig til en Opsynsmand, ville i indeværende Sommer undergaae en Hovedreparation. Om Conditionerne kan Efterretning erholdes hos Forvalter Andersen paa Corselitze.
Lolland-Falsters Stifts-Tidende, 1839-08-02
Jndkaldelse.
Lolland-Falsters Stifts-Tidende, 1839-08-02
Ved Proclama af Dags Dato, som læses inden vedkommende Retter, ere Creditorerne i Stervboet efter afdøde Dagleier Jens Jensen Humle af Nakskov, indkaldte med 12 Ugers Varsel til for undertegnede Skifteret at anmelde og beviisliggjøre deres Fordringer; hvilket herved endvidere bekjendtgjøres. Nakskov Skifteret den 19de Juli 1839. Fasting. Hammerich, Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1839-08-04
Lollands, Falsters Stige. Tidende. No 89.
Lolland-Falsters Stifts-Tidende, 1839-08-04
Søndagen den 4 August.
Lolland-Falsters Stifts-Tidende, 1839-08-04
Udenlandske Nyheder. England. Den irske Municipalbill har nu atter været foretaget af Overhuset, og billen har der modtaget saamange Forandringer at hele dens Øiemed maa ansees forfeilet. Lord Lynhurst anførte Torierne denne Gang, og blev kraftigen understøttet af Wellington, der ved denne Leilighed aldeles forglemte det Maadehold, hvorfor han oftere har roest sig selv. De ministerielle Blade ere saavel herfor, som for Hertugens tidligere overdrevne Beskrivelse af Urolighederne i Birmingham meget forbittrede paa ham, og angribe ham i stærke Udtryk. - Den Commission, Overhuset nedsatte for at undersøge Tilstanden i Jrland og Ministrenes Bestyrelse af dette Land har tilendebragt dens Arbeider, der have ledet til det Resultat, at Tilstanden der er meget bedre end forhen, og den Dadel Torierne havde ventet at høre mod Ministrene er bleven til ubetinget Roes, der faaer en forhøiet Betydning, naar man erindrer, at Commissionen næsten udelukkende bestod af Ministrenes Modstandere. Lord Londondery har atter bragt de spanske Anliggender under Omtale, men fandt i Grev Clarendon, der tidligere har været Gesandt i Madrid, en overlegen Modstander, som tildeelte den spanske Nation megen Roes, og ubetinget erklærede, at det i høi Grad vilde svække den monarkiske Anseelse, dersom Don Carlos kom paa Tronen.
Lolland-Falsters Stifts-Tidende, 1839-08-04
Frankrig. Foruden Spørgsmaalet om Sukkeret, der i selve Frankrig sætter aldeles modsatte Jnteresser i Bevægelse, synes det og at Høitidelighederne i Anledning af Julidagene foraarsage Regjeringen megen Urolighed, thi man frygter ikke alene for at Nationalgarden kun sparsomt vil samle sig, og derved lægge for Dagen, at den er misfornøiet med Regjeringen, men ved mange hemmelige Breve trues der og med at nye Ementer skulle begynde paa disse Dage. For saavidt muligt at forebygge disse, sammenkaldes talrige Troppemasser omkring Paris og Politiet er meget virksomt, Deputeretkammeret fortsætter endnu bestandig dets Møder, hvori de næsten uden Undtagelse bevilge Alt hvad Ministrene forlange. Pairskammeret derimod tvivler man og vil blive fuldstændigt og den anden Afdeling af de fra Mai=Opstanden Anklagede ville derfor først blive dømte i Kammerets næste Session.
Lolland-Falsters Stifts-Tidende, 1839-08-04
Spanien. Herfra har man kun Efterretning om nogle ubetydelige Fægtninger, som ere forefaldne.
Lolland-Falsters Stifts-Tidende, 1839-08-04
J den ene er dog Den Diego de Leon bleven overvunden af Elio, men i en anden har derimod O'Donnell havt endeel Fordeele over Cabrera. Om Prætendenten og hans Overgeneral hører man derimod endnu stedse Jntet, og det samme er Tilfældet med Dronningens Overgeneral.
Lolland-Falsters Stifts-Tidende, 1839-08-04
Tydskland. Tilstanden her er overalt uforandret. Vel omtales de religiøse Stridigheder nu ikke saa meget som forhen, men de enkelte Efterretninger, man undertiden faaer om dem, tyde dog hen paa at de endnu existere i deres hele Udstrækning, og at det ingenlunde er Romerhoffets alvorlige Mening at vise nogen Eftergivenhed. – De hannoverske Anliggender ere ogsaa kun lidet avancerede ved at Kongen har meddeelt Magistraten at Humanns Suspension ikke kan hæves. Denne Erklæring har vel ikke fremkaldt Uroligheder, men det synes dog som og Regjeringen endnu stedse frygter, thi den vedbliver at samle flere Tropper omkring Hovedstaden. De Meddelelser, man fra det øvrige Tydskland faaer og disse Anliggender tyde alle hen paa, at man ønsker en snarlig Afgjørelse.
Lolland-Falsters Stifts-Tidende, 1839-08-04
Tyrkiet. Bestemte officielle Efterretninger mangler man endnu, og veed derfor Jntet med Sikkerhed og Tilstanden i Constantinopel. Om det mellem Ægypterne og Tyrkerne leverede Slag, med dele de franske Blade vel endeel Efterretninger, hvoraf man maa antage, at det ene er Soliman Paschas (den forrige Oberst Selves) kloge Maneuvrer, der har forskaffet Jbrahim Seiren. Hvorledes Tilstanden er med Haf Paschas overblevne Armee veed man ikke og det samme er Tilfældet med Kapudan Pascha, der vel siges at være bragt tilbage af den engelske Eskadre, men uden dog at denne Efterretning bekræftes fra Constantinopel.
Lolland-Falsters Stifts-Tidende, 1839-08-04
Fædrelandet. En Meddeler i Horsens Avis opfrisker følgende mærkelige Anledning til Befordring: J C. Gjessings nye Samling og danske, norske og islandske Jubel=Lærere o. s. v. Kjøbenhavn 1786, Side 222, hedder det om Dr. Eric Monrad. Han blev ordineret i Middelfart Kirke den 15de Febr. 1637, hvor han var valgt til Sognepræst. Medens han var Præst her, skal han engang være kommen i Disput med Fyrsten af Augustenborg, og det gik saa vidt, at Monrad gav Fyrsten et Øresigen, fordi han talede det kongelige Huus til Fornærmelse. Hr. Monrad blev derpaa arresteret, og som en Fange bragt til Kjøbenhavn, hvor han forklarede sin Sag saa vel for Kongen, at Allerhøistsamme forlangte at høre ham prædike, og blev han derpaa Sognepræst til Kjøbenhavns Helliggeist=Kirke 1642; men næste Aar den 30te August blev han sat paa Riber Bispestol efter Dr. Hans Burchard, som døde den 4de Jan. 1643.
Lolland-Falsters Stifts-Tidende, 1839-08-04
Af et Følgeblad til Veile Amtsavis erfares, at Veile Amts landoeconomiske Selskab i sit sidste Møde, hvor Hs. Kongl. Høihed Prinds Frederik Carl Christian, efter Selskabets yttrede Ønske, overtog Formandskabet for samme, besluttede at ville betale Reisen til Jylland for en tydsk Mand, der er kyndig i Engvanding.
Lolland-Falsters Stifts-Tidende, 1839-08-04
J Aarhuus Avis har Gjæstgiver Jelstrup i Frederikshavn, formodentlig af særegne Hensyn, ladet indrykke en af Stedets Byfoged, Overauditeur Lassen, afsagt Dom, hvorefter Procurator Hansen, der, som Mandant for adskillige af Jelstrups Creditorer, havde ladet dennes Person belægges med Arrest, er tilpligtet at erstatte Jelstrup saa Meget som villige Mænd bestemme, dog at Erstatning ei maa overstige 1000 Rbd. J samme, af Overauditeur Lassen afsagte Dom, findes tillige den mærkelige Passus, som hos Enhver, der kjender Procurator Hansens pletfri og roesværdige Færd i sin offentlige Stilling, maa vække høieste Forundring: Imod Procurator Hansen er Justitiens Ret forbeholdt med Hensyn til en af ham foretagen Radering i et fra Retten udlaant Document. Uden al Tvivl har Hansen erklæret sig utilfreds med denne Dom og appelleret den til den høiere, af flere Dommere bestaaende, Jnstants. (Aalb. Av.)¬
Lolland-Falsters Stifts-Tidende, 1839-08-04
At den Officeer, der havde Vagt paa St. Jan under Paaseilingen i Kattegattet, slap med 2 Maaneders Vagtarrest, forekommer os, hedder det i den Frisindede, at være en meget lemfældig Dom, da den Forseelse, som har foranlediget Dommen, jo maa have været saaledes, at mange Menneskers Liv - ei at tale om Skib &c. - derved kom i øiensynlig Fare. – Sammenholder man denne Dom med adskillige Krigsretsdomme, der ere fældede i Landetaten, hvor blot et Blik kan paadrage en Of 14de ficeer en lige saa haard, eller vel endog en haardere Straf, saa synes heraf at fremgaae, at omend Sørettens Straffe ikke ere for milde, saa ere de andre for strenge, ialtfald maae de for Etaterne gjældende Krigsartikler være høist forskjellige.